ווקר נולד וגדל בעיר רידינג שבפנסילבניה, ובנערותו למד ב"תיכון רידינג" המקומי. בעונת 2016/2017 הוליך את קבוצת הכדורסל של התיכון לזכייתה הראשונה אי פעם באליפות ליגת התיכונים של פנסילבניה, עם ממוצע של 18.4 נקודות למשחק. לאורך אותה עונה שבר את שיאו של דונייל מרשל כשיאן הנקודות של רידינג בכל הזמנים, עם 1,828 נקודות בסך הכול. בסיום העונה זכה בתואר שחקן העונה של ליגת התיכונים בפנסילבניה (Mr. Pennsylvania Basketball), ונבחר להשתתף במשחק מקדונלד'ס אול-אמריקן.
בשנת 2017 החל ללמוד באוניברסיטת מיאמי. בעונתו היחידה בקבוצת הכדורסל שלה – "מיאמי הוריקנס" – הוביל את קלעיה עם ממוצע של 11.5 נקודות למשחק, אליהן הוסיף 2.6 ריבאונדים ו-1.9 אסיסטים למשחק. באפריל 2018 הודיע על עזיבתו את האוניברסיטה, לאחר שנה אחת בלבד, לטובת התמודוות לבחירה בדראפט ה-NBA.
קריירת משחק מקצועית.
בדראפט ה-NBA 2018 נבחר ווקר על ידי סן אנטוניו ספרס, בבחירה ה-18. לאורך עונת הרוקי שלו שותף ב-19 משחקים בלבד ב-NBA, אולם הצטיין במדי קבוצת הבת של סן אנטוניו מליגת הפיתוח – אוסטין ספרס – עבורה קלע 16.6 נקודות בממוצע למשחק. בעונת שימש כשחקן רוטציה קבוע של הספרס, ותרם 6.4 נקודות בממוצע למשחק. ב-4 בדצמבר 2019 קלע שיא קריירה של 28 נקודות, כולל 19 ברבע האחרון, בניצחון קבוצתו מול יוסטון רוקטס.
חי גאליס
חי גאליס (נולד ב-5 בינואר 1976) הוא מנכ"ל ביג מרכזי קניות
ביוגרפיה.
גאליס נולד בתל אביב ולמד בגימנסיה הרצליה. מיד לאחר שירות כלוחם ומפקד ביחמ"מ, פתח בקריירה בתחום הקניונים ומרכזי הקניות. בגיל 21 קיבל מעופר שחטר, מנכ"ל חברת ניהול הקניונים אריאל פרומול, הצעה להצטרף לחברה ולנהל את מרכז "שופינג" ברמת גן. משם עבר לדיזנגוף סנטר ושימש כסגן מנהל תפעול ומנהל פרויקטים, ובין השאר ייסד את שוק האוכל.
לימים, עבר לקבוצת ברן, שבה שימש כמנהל פרויקטים במטה החברה. משם עבר לביג מרכזי קניות, כשזו עוד מנתה ארבעה מרכזים בלבד. עם הצטרפותו של איתן בר זאב לקבוצה, בשנת 2004, מונה חי למנהל המרכזים. בתחילת 2009, עם ההתרחבות והגידול של ביג, הוא מונה לסמנכ"ל ניהול ותפעול. בשנת 2017 מונה למנכ"ל הקבוצה.
בתחילת נובמבר 2020, לאחר שקבינט הקורונה הכריז על פתיחת חנויות הרחוב, הוציא גאליס מכתב לשוכרים בו קרא להם לפתוח את החנויות במרכזים הפתוחים בערים הירוקות. הדבר הוביל לפתיחה המרכזים והוביל גם רשתות אחרות לפתוח את שעריהן.
בוגר תואר ראשון ותואר שני במנהל עסקים מהקריה האקדמית אונו.
ב-20 בדצמבר 2021 בית המשפט המחוזי בלוד דחה את תביעתה של חברת ביג כנגד כידן דהרי וירון אביב אודות מתחם ישפרו במודיעין, בפסיקתו ציין השופט כי חברת ביג נהגה בחוסר תום לב בהליך, וחייב אותה לפצות את דהרי ואדיב, בהוצאות משפט בסך 100,000 ש"ח.
גאליס התחתן עם אפרת (לבית דהאן) ב-2002. להם שלושה ילדים והם מתגוררים בתל אביב.
השבוי מזנדה (סרט, 1937)
השבוי מזנדה (באנגלית: The Prisoner of Zenda) הוא סרט הרפתקאות אמריקאי משנת 1937 בבימויו של ג'ון קרומוול, עם רונלד קולמן וריימונד מאסי בתפקידים הראשיים.
התסריט מבוסס על הרומן "השבוי מזנדה" מאת אנתוני הופ (1896) שהוא הראשון מתוך הטרילוגיה שלו שמתרחשת במדינה דמיונית בשם רוריטניה.
הספר עובד לתיאטרון לקולנוע ולטלוויזיה. הופקו שלושה סרטים אילמים (1912, 1915, 1922), סרטים מדברים (1937, 1952, 1979) וסרטי טלוויזיה (1961, 1984). הגרסה המוצלחת ביותר היא מ-1937.
העלילה היא על הדמיון המוחלט של רודולף ראסנדייל לרודולף החמישי מלך רוריטניה, שמסבך אותו בהרפתקה מרתקת. רונלד קולמן משחק בתפקיד כפול של ראסנדייל והמלך רודולף. בסרט לא מוזכר שם המדינה.
בשנת 1991 נבחר הסרט לשימור בארכיון הסרטים הלאומי של ארצות הברית שבספריית הקונגרס "על חשיבותו מבחינה תרבותית, היסטורית ואסתטית".
תקציר העלילה.
רודולף ראנסדייל (רונלד קולמן), מגיע מאנגליה למדינה קטנה באירופה כדי לנוח ולדוג. ברדתו מהרכבת הוא מתפלא שהאנשים מסתכלים עליו בהפתעה ובתימהון. הוא פוגש ביער את קולונל זאפט (סי. אוברי סמית) וקפטן טרלנהיים (דייוויד ניבן) שמלווים את המלך רודולף החמישי (רונלד קולמן) שעומד להיות מוכתר למחרת. כולם משתאים מהדמיון המפתיע בין שינהם ומתברר שיש להם אבות קדומים משותפים.
לרודולף יש חצי אח בשם מייקל (ריימונד מאסי) שלא נבחר להיות מלך כי אמו אינה בת אצולה. מייקל מחליט למנוע את ההכתרה. הוא שולח לאחיו בקבוק יין עם תרופות הרדמה בתקווה שלא יתעורר להכתרה ואז הוא יוכתר במקומו.
זאפט וטרלהיים מגלים את מזימתו של מייקל כאשר רודולף לא מתעורר בבוקר. כדי למנוע ממיקל את תוכניתו להפוך למלך, הם מציעים לראנסדייל להופיע להכתרה בתור רודולף והוא מסכים.
בטקס ההכתרה המפואר נדהמים מייקל ועוזרו רופרט (דאגלס פיירבנקס הבן) מהופעתו של "רודולף". "רודולף" מופגש בטקס עם ארוסתו, הנסיכה פאביה (מדלין קארול) שאינה מבחינה בשינוי שנעשה. היא מבחינה בשינוי לטובה ביחסו של "רודולף" אליה. מקודם הוא היה קצר רוח, עצבני מזלזל בה וכעת הוא עדין וטוב מזג ושניהם מתאהבים.
בינתיים מגלה רופרט את רודולף הישן וכולא אותו בטירת זנדה. הוא מציע לראנסדייל כי יחסל את המלך והם יתחלקו בממלכה, ראנסדייל מסרב.
על מנת לחזק את שלטונו מתעתד מייקל לשאת את הנסיכה פלאביה. זה מרגיז את פילגשו של מייקל, אנטואנט (מרי אסטור), ששונאת את רופרט ושולחת שליח לראנסדייל שמוסר פרטים על המלך השבוי כדי לסכל את תוכניתו של מייקל.
הטירה מוקפת בחפיר מלא מים. ועליו גשר נייד. ראנסדייל יוצא לשם עם צבא, קופץ למים ומצליח לעלות לטירה בעזרתה של אנטואנט. בינתיים מתחיל רופרט עם אנטואנט מייקל רואה אותו ורופרט הורג אותו. ראנסדייל מתגבר על שני שומרים ולבסוף מתפתח דו-קרב בינו לרופרט שבסופו נכנע רופרט נכנע וקופץ למים. ראנסדייל מוריד את הגשר, החיילים פורצים והמלך משוחרר זמן קצר לפני שהיה אמור להיות מוצא להורג.
ראנסדייל חוזר לנסיכה פלאביה ומציע לה לעבור איתו לאנגליה אך היא מסרבת מפני שמולדתה חשובה לה יותר.
יעקב שטיינהרדט (רב)
הרב יעקב שטיינהרדט (בהונגרית: Steinhardt Jakab; מאקו, 17 בדצמבר 1818 – ארד, 2 בפברואר 1885) היה רב הונגרי.
ביוגרפיה.
יעקב שטיינהרדט היה תלמידו של הרב אלעזר אולמן ממאקו ואחר כך של החתם סופר בברטיסלאבה (בהונגרית: פוז'ון; אז מקום מושבה של האספה הלאומית ההונגרית, למעשה בירת הונגריה). במהלך מושב הפרלמנט שם בשנת 1843 הוא ערך מאמר ליטוגרפי שכותרתו ששמו היה "המבשר" (Hírnök). לאחר מותו של הרב אהרן חורין (1844) הוא הפך לרב הראשי של העיר ארד. הוא כיהן בתפקיד זה בארד 40 שנה (1844–1885). בשנת 1868, בקונגרס הכללי של יהודי הונגריה הוא היה ממנהיגי המפלגה הפרוגרסיבית. בשנת 1877 היה חבר מייסד של בית המדרש לרבנים בבודפשט והיה חבר בוועדת הניהול של בית המדרש עד 1885.
חייו הפרטיים.
בשנת 1843 נשא את רוזליה לפלר.
ביינהקוס
ביינהקוס (שם מדעי: "Bannykus") הוא סוג של דינוזאור ממשפחת האלברזאוריים מתקופת הקרטיקון התחתון ממונגוליה הפנימית, סין. הוא כולל מין אחד, Bannykus wulatensis. הוא גדול ביחס לאלברזאור עם משקל מוערך של 24 ק"ג על בסיס היקף הירך.
גילוי.
ההלוטיפ (המאובן שלפיו הוגדר הטקסון) הוא IVPP V25026, שלד חלקי ולא שלם. הוא התגלה בשנת 2012, כאשר שרידיו הוצגו ביפן בשם הלא רשמי "Wulatesaurus". הוא קיבל את השם המדעי "Bannykus wulatensis" בשנת 2018; שמו הגנרי מגיע מהמילה המנדרינית "Ban" שמשמעותה חצי, והמילה היוונית "onyx", שמשמעותה טופר. הכוונה היא למאפייני המעבר הנראים בתרופוד זה.
חיסון הקורונה של פייזר
בטיחות מזון
בטיחות מזון הוא תחום בטיחות, העוסק במניעת פגיעות הנגרמות עקב צריכת מזון, בעיקר הרעלת מזון, אלרגיה למזון, ופגיעות חומרים מסוכנים.
היקף התחום.
תחום בטיחות המזון מקיף את כל שרשרת האספקה של המזון, החל בגידולו, איסוף, אחסון, שינוע, אריזה, הכנה, טיפול והגשה של מזון.
התחום מערב את כל הגורמים בשרשרת זו ואף גורמים מחוצה לה: אסדרה, יצרנים, מפיצים, סיטונאים, קמעונאים, תחומי ההסעדה והמסעדנות על כל חלקיהם וכן הצרכנים הסופיים - משקי הבית.
פרדיגמה.
הפרדיגמה של תחום בטיחות המזון היא כי ניתן הן להפיק לקחים ממקרים של פגיעות עקב צריכת מזון, והן לחזות מראש מהם גורמי הסיכון, וליצור שיטות פעולה שימנעו היווצרות סיכונים אלו. הפקת הלקחים והחיזוי מתבצעים בשיטות מדעיות, והמסקנות באות לידי ביטוי בהנחיות לטיפול במזון.
גורמי סיכון.
חומרים מסוכנים.
החומרים המסוכנים עמם עלול להיווצר מגע עקב צריכת מזון נחלקים ל-3 קבוצות עיקריות: חומרי הדברה, כימיקלים ומתכות רעילות כגון: עופרת, כספית וארסן, ומזהמים תעשייתיים שמצטברים בשרשרת המזון. חומרים מסוכנים עלולים לחדור למזון בכל שלב, ולכן חשיבות רבה לבקרה על תהליכי ייצור המזון מראשיתם.
רעלנים.
רעלנים הם חומרים המופרשים על ידי חיידקים ועלולים לגרום להרעלת מזון. חיידקים המפרישים רעלנים עלולים להמצא במזון באופן טבעי, ולכן לצורך בטיחות המזון יש להשמידם או למנוע תנאים המאפשרים התפתחותם.
אלרגנים.
אלרגנים הם חומרים שעלולים לגרום לתגובה אלרגית אצל אדם או אצל בעלי חיים, חלקם עלולים לחדור לגוף באמצעות המזון. מכיוון שלא כל האוכלוסייה סובלת מאלרגיה למזון, ומגוון האלרגנים רחב מאוד, אין כדאיות לייצור נרחב של מזון שאינו מכיל אלרגנים. עם זאת, על מנת למנוע חשיפה לאלרגנים, נדרש מידע מדויק על כל מזון שעובר עיבוד לפני הגעתו לצרכן, המפרט את כל החומרים להם נחשף המזון במהלך עיבודו.
הארט בוצ'נר
אליס צ'אפל